Lázaro Borges

Lázaro Eduardo Borges (født 19. juni 1986 i Havanna) er en cubansk stavhopper. Han har sølvmedalje fra VM i friidrett 2011 som beste resultat.

 Karriere 
Han deltok ved CAC-mesterskapet i friidrett 2005 (som arrangeres av Central American and Caribbean Athletic Confederation) i Nassau på Bahamas, der vant han stavsprangkonkurransen med 4,80 meter, samme høyde som Abiexer Vegahan fra Mexico.AthleCAC - XX CAC Senior Championships - 2005 - CACCh Nassau BAH   , besøkt 8. juni 2012. Også ved CAC-mesterskapet i friidrett 2008 i Cali i Colombia fikk han gull, denne gangen hoppet han 5,50, og slo Dominic Johnson fra Saint Lucia med 20 cm.AthleCAC - Campeonato CAC de Atletismo 2008 CACCh Cali COL   , besøkt 8. juni 2012.

I 2010 fikk han en ny regional gullmedalje, da han vant det Iberoamerikanske mesterskapet i friidrett 2010 i juni. Han fikk sesongbestenotering på 5,60 og slo med det Fábio Gomes da Silva med 5 cm.San Fernando 2010 - Pértiga Hombres Final , besøkt 8. juni 2012.

Borges satte ny cubansk rekord på 5,90 meter ved VM i friidrett 2011 i Daegu i Sør-Korea, og fikk med det sølv i stavsprang. Polske Paweł Wojciechowski vant gullet, med samme høyde, men vant fordi han kun trengte to forsøk på 5,90, mens Borges brukte tre forsøk.IAAF - Daegu 2011 - Pole vault   , besøkt 8. juni 2012. Senere på høsten, 28. oktober, vant han gull ved Panamerikanske leker 2011. Her hoppet han 5,80. Sølvet gikk til Jeremy Scott, og bronsen til Giovanni Lanaro.Guadalajara 2011 - Men's Pole Vault Final , besøkt 8. juni 2012. 

Han satte ny personlig og cubansk rekord innendørs i februar 2012, da han kom på 4.-plass ved Pole Vault Stars i Donetsk i Ukraina.European Athletics - Samsung Pole Vault Stars, besøkt 8. juni 2012. Ved VM i friidrett innendørs 2012 nådde han finalen, og endte på femteplass med 5,70.

 Referanser 

 Eksterne lenker 


Kategori:Cubanske stavhoppere
Kategori:Deltakere for Cuba under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Cuba under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Cuba under VM i friidrett 2011
Kategori:Deltakere for Cuba under VM i friidrett 2013
Kategori:Deltakere for Cuba under Panamerikanske leker 2015
Kategori:Friidrettsutøvere under Panamerikanske leker 2015
Kategori:Gullmedaljevinnere for Cuba under de sentralamerikanske og karibiske leker